Svein Stølen tok over som rektor etter Ole Petter Ottersen 1. august. Han er særdeles ordknapp da Universitas kontakter han mandag. På tirsdag opplyser Stølen at han er opptatt i møter til langt på kveld, og kan ikke kommentere saken.

Fungerende kommunikasjonsdirektør Stein Roar Fredriksen, som var blant søkerne, fortsetter i stillingen inntil videre. Grunnen: Det nye rektoratet skal få mulighet til å påvirke ansettelsen.

Det kunne universitetet fått i stedet for å punge ut til dresskledde konsulenter i Amrop Delphi. 153.000 kroner, eksludert mva., brukte nemlig universitetet på den nå avlyste jakten på en ny kommunikasjonsdirektør.

7.650 øl i butikken, 73 års medlemskap av SiO Athletica eller 1093 kilogram mat i løs vekt i en av SiOs kantiner.

Hvis de som har søkt begynner å lage bråk, kan universitetet få et omdømmeproblem

Visste du? Da UiO skulle ansette et vitenskapsombud for humsam-fagene, fikk de kun én søker. Da utlyste universitetet stillingen igjen uten å snakke med den eneste søkeren, professor Aksel Tjora. –⁠ Jeg hadde forventet en mer seriøs behandling enn dette, sa han til Uniforum i mai.

Heidi Bang kommenterer: Dette er Svein Stølens hodepiner

Universitetsdirektør Gunn-Elin Aa. Bjørneboe har heller ikke anledning til å kommentere saken tirsdag.

Det er derfor uklart hvorfor den påbegynte prosessen må skrotes for at det nye rektoratet skal kunne påvirke den. Foreløpig er det også uklart hva som skal skje med stillingen, men trolig blir den lyst ut på nytt ved en senere anledning.

Det skiller enorme summer mellom lærestedenes markedsføringsbudsjetter: – Det handler om attraktivitet, og hvor lettsolgt produkt du har, mener PR-ekspert

«Æsj, hva foregår her?»

Omdømmeekspert og BI-professor Peggy Simcic Brønn synes det er merkelig at UiO ikke klarte å finne en kandidat til stillingen.

Brønn viser til to ulike konsekvenser UiOs håndtering kan ha for universitetets omdømme.

–⁠ Folk kan si «æsj, hva foregår her?». Eller de kan si: «Okei, de leter etter en med bredere kompetanse enn en vanlig medietype.», forteller eksperten.

Brønn forklarer at kommunikasjonsjobber har blitt mye mer sofistikert de siste årene og at universitetet trenger folk som kan ledelse, ikke bare mediehåndtering.

–⁠ Men hvis de som har søkt begynner å lage bråk kan universitetet få et omdømmeproblem, mener Brønn.

Det gjenstår å se, minst én av søkerne er hvert fall svært misfornøyd med hvordan universitetet har løst saken.

Offentlige læresteder bruker store summer på navnevalg: Eksperter er kritiske til pengebruken